Københavns Politi fortæller, at man lige nu undersøger en bombetrussel i Bredgade

Opdatering 15.03: Københavns Politi afvarsler nu bombetruslen.

Københavns Politi oplyser fredag, at man klokken 13.11 har modtaget en bombetrussel mod adressen Bredgade 55.

Bredgade 75 ligger få hundrede meter fra Amalienborg og Frederikskirke.

Vagtchef Henrik Stormer oplyser, at Bredgade er spærret fra Fredericiagade til Esplanaden i forbindelse med episoden.

- Vi venter på en sprængstofhund, der skal løbe bygningen igennem, siger vagtchefen til Ekstra Bladet.

Han oplyser, at man ikke har flere oplysninger på nuværende tidspunkt.

Til Ekstra Bladet skriver direktør i Minifinans.dk, Mads Emil Fast Dahlerup, at man her modtog en bombetrussel klokken 13.09.

'Politiet afspærrede derfor Bredgade og har undersøgt bygningen og fandt ikke noget. Efter ca 1,5 time er folk tilbage på arbejde igen. Vi ser meget alvorligt på sådan en bombetrussel og vil selvfølgelig bistå politiet med at opklare hvem der har indgivet den, ' skriver direktør Mads Emil Fast Dahlerup.

Ekstra Bladet har været i kontakt med Kongehusets kommunikationsafdeling, der oplyser, at alt foregår, som det plejer.

Opdateres...